**Cristian Stangl** (rođen 10 jula 1966) je austrijski penjač u alpskom stilu i planinarski vodič. Na sebe je skrenuo pažnju brojnim nevjerovatno brzim usponima na visoke planine, zbog čega je dobio nadimak *Nebeski trkač*. Svoj najveći uspjeh je ostvario 23.08.2013. god, usponom na Shkhara (5,193 m. - Kavkaz - Gruzija), treći vrh po visini u Evropi. Tada je postao prvi čovjek sa usponima na tri najviša vrha na sedam kontinenata, tzv. trostrukih Sedam vrhova. Njegovo dostignuće je verifikovano 13.10.2013. u Ginisovoj knjizi rekorda u Londonu.

Christian Stangl rođen je 1966 u Landlu, istočnom dijelu nacionalnog parka Gesäuse u Austriji. Završio je elektrotehnički fakultet. Kada mu je bilo 16 godina počeo je sa penjanjem, preferirajući solo, brzo i penjanje u zimskim uslovima u Alpama.

Godine 1990. počeo se penjati na vrhove Anda i Himalaja. Prilikom uspona 1991. god. novom rutom preko jugozapadne strane 7.285 m visokog Baintha Brakka, bio je zatrpan lavinom i ozbiljno povrijeđen. Od 1995. god. penjući se na vrhove Anda, postigao je značajne rezultate u brzim usponima:

* 9 vrhova preko 6.000 m. za 18 dana.
* 10 vrhova preko 6.000 m. za 7 dana (2005),
* 3 vrha preko 6.000 m. za 1 dan (2006),
* 4 vrha preko 6.000 m. za 1 dan (2008)

Njegov prvi uspon na jedan vrh preko 8.000 m. bio je na Shishapangmu 1998. god. preko jugozapadne strane.

Sedam vrhova
------------

Između 2002 and 2007, Christian Stangl kompletirao je prvih Sedam vrhova (Messnerova lista), penjući se sam i bez upotrebe dodatnog kiseonika, postižući rekord u ukupnom vremenu trajanja uspona od baznog kampa do vrha od 58 časova i 45 minuta.

U trci za osvajanje sedam drugih i trećih vrhova Stangl je bio sa Hansom Kammerlanderom iz Italije. Obojica su bili vrlo iskusni planinari na visokoim planinama, ali rivalstvo nije prošlo bez rasprava i skandala.

Svoje uspone penjači potkrepljuje fotografijom, video zapisom, GPS zapisnikom. visinomjerom ili drugim sredstvima. Današnji profesionalni penjači su pod pritiskom da uspiju. I Stangl je priznao da je krivotvorio svoju tvrdnju da je 2010 stigao na vrh K2 i da je navodna fotografija sa vrha napravljena zapravo na visini 7.500 m. Nakon toga je izjavio:

*Strah od smrti je dovoljno jak, ali strah od neuspjeha u društvu usmjerenom na dostignuća je gori.*
Uspon na K2 uspješno je izveo 31 jula 2012.

Slična sudbina zadesila je i Kammerlandera 2010. godine kada je predao fotografiju snimljenu na vrhu Logan. I on je bio prisiljen da se vrati i obavi regularan uspon.

Vrhovi i vremena uspona (časovi i minute):

* Mount Everest: 16:42
* Aconcagua: 4:25
* Denali: 16:45
* Elbrus: 5:18
* Kilimanjaro: 5:36
* Vinson: 9:10
* Puncak Jaya: 0:49

### Sedam drugih vrhova

* Ojos Del Salado (6.893 m) – 10 juni 1996 Južna Amerika
* Batian (5.199 m) 6 februar 2009 Evropa
* Dykhtau (5.205 m) 6 septembar 2009 Afrika
* Logan (5.959 m) 22 maj 2010 Sjeverna Amerika
* Tyree (4.852 m) 3 januar 2012 Antarktik
* K2 (8.611 m) 31 juli 2012 Azija
* Sumantri (4,870 m) 15 januar 2013 Australazija

### Sedam trećih vrhova

* Shinn (4,660 m) 25 novembar 2008 Antarktik
* Pissis (6,795 m) 21 decembar 2008 Južna Amerika
* Mawenzi (5,148 m) 12 februar 2009 Afrika
* Orizaba (5,636 m) 16 decembar 2010 Sjeverna Amerika
* Kangchenjunga (8,586 m) 20 maj 2011 Azija
* Puncak Mandala (4,758 m) 28 februar 2012 Australazija
* Shkhara (5,193 m) 23 avgust 2013 Evropa